To kòżdorocznô rozegracjô jakô wëzdrzi jak mùzyka na wieselim, na jaczim graje pôrã karnów. Przezérk dôwô szansã na zaprezeńtowanié kapelóm jaczé grają na wiesołach i biesadach jak rozmieją rozgrzôc do tuńca. Dokazë w jich wëkònanim òceniwają w sms-owim welowanim słëchińcowie Radia Kaszëbë. Wieselné Granié mdze w Òstrzëcach w pòłowie lëpińca. – Nabór më zaczinómë rëchli cobë dac karnóm mòżlëwòtã òbsztëlowaniô terminu – gôdô direchtór Gminowégò Òstrzódka Kùlturë w Somòninie Marión Kòwalewsczi. W Òstrzëcach to mdze mògło wëstąpic kòle 9 karnów, wëbrónëch ze zgłoszeniów przez òrganizatora. Kôrta ùdzélu i regùlamin są na jinternetowi stronie Gminowégò Òsrzódka Kùlturë w Somòninie.